Go se go ye kae, dihlopha tša Bakriste di ile tša thoma go thewa le go ata kua Sepania. Ge seo se direga, go ile gwa nyakega gore batho ba moo ba fetolele Beibele ka Selatine. Se se diregile ka gobane lekgolong la bobedi la nywaga, Sepania e be e le kgale e bušwa ke Roma gomme Selatine e be e le leleme leo le bolelwago gohle Mmušong o mogolo wa Roma. Ke eng seo se bego se dirile gore bagoeledi ba Brithania ba se sa fišega tirelong ya tšhemo? Diphuthego tša moo di be di “eme felo gotee,” di dira dilo go swana le diphuthego tša kgale. Go oketša moo, lekala la moo le be le dirile phetho ya gore tšhemo ya moo e ka šongwa ke babulamadibogo ba 200 feela, bao ba bego ba šoma ditšhemo tše di lego lekatana eupša ba sa šome le diphuthego. Ka baka leo, lekala le be le boditše batho bao ba bego ba nyaka go ba babulamadibogo tšhemong ya Brithania gore ga le sa hloka babulamadibogo, gomme la ba kgothaletša go ya go šoma tšhemo dinageng tše dingwe tša Yuropa. Se se kgahlišago ke gore babulamadibogo ba bantši ba ile ba tloga Brithania gomme ba ya dinageng tše di swanago le Fora, le ge ba be ba sa tsebe leleme la moo goba ba le tseba ganyenyane.